《挽徐泰初 其三》
清代·刘岩

造物使子穷，穷且至于死。死且在道途，何为命如此。

孱孱浮薄躯，船木薄如纸。潞水深复深，蛟鼍弄牙齿。

一榇波上轻，归去三千里。篷窗夜哭声，如在枫林里。

作者简介：（?—1716）江苏江浦人，原名枝桂，字大山，号无垢。康熙四十二年进士，官编修，以戴名世《南山集》案牵连，隶籍旗下。幼敏慧，以善弈名。工诗文，持论有道学气。有《大山诗集》、《拙修斋稿》、《匪莪堂文集》等。